Държавен вестник, бр. 77, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  77
(3) Нотификационното писмо съдържа 
информация относно предприетите мерки 
за предлагане на дяловете на колективната 
схема на територията на Република България, 
включително, когато е приложимо, мерките 
за предлагане на съответните класове акции, 
а в случаите по чл. 111 – и информация, че 
дяловете ще се предлагат от управляващото 
схемата дружество, и към него се прилагат: 
1. учредителните документи на колек­
тивната инвестиционна схема, проспектът, 
последният годишен и 6-месечен отчет на 
български или английски език, преведени 
съгласно чл. 131, ал. 2;
2. документът с ключова информация за 
инвеститорите на български език, преведен 
съгласно чл. 131, ал. 2.
(4) Комисията не може да изисква други 
допълнителни документи, сертификати или 
информация освен посочените в ал. 2 и 3. 
(5) Нотификационното писмо и атестаци­
ята се предоставят на английски език, освен 
ако е налице споразумение между Република 
България и държавата членка по произход 
на колективната схема тези документи да се 
предоставят на официалните езици на двете 
държави.
(6) Правилата за предлагане на терито­
рията на Република България на дялове на 
колективна инвестиционна схема с произход 
от друга държава членка, установени в този 
раздел, се прилагат и при предлагане на дя­
лове на отделни инвестиционни подфондове 
на колективна инвестиционна схема.
Чл. 129. Комисията осигурява достъп на 
английски език чрез официалната си интер­
нет страница до актуална информация за 
законите, подзаконовите нормативни актове 
и административните актове, които са извън 
приложното поле на Директива 2009/65/ЕО, 
приложими при предлагане на територията 
на Република България на дяловете на ко­
лективна инвестиционна схема с произход от 
друга държава членка. 
Чл. 130. Колективна инвестиционна схема 
с произход от друга държава членка, която 
предлага дяловете си на територията на Ре­
публика България, предприема необходимите 
мерки с цел осигуряване извършването на 
обратно изкупуване, плащания в полза на 
притежателите на дялове и предоставянето на 
информация съгласно законите, подзаконови­
те нормативни актове и административните 
актове в Република България.
Чл. 131. (1) Колективна инвестиционна 
схема с произход от друга държава членка 
предоставя на инвеститорите в Република 
България цялата информация и документи, 
достъп до които имат инвеститорите в държа­
вата членка по нейния произход, по начин, по 
който те се предоставят съгласно този закон 
и актовете по прилагането му. 
(2) Документът с ключова информация 
за инвеститорите се предоставя на инвести­
торите в Република България на български 
език, а всяка друга информация може да 
бъде предоставена по избор на колективна­
та инвестиционна схема на български или 
английски език. Преводът на документа с 
ключова информация за инвеститорите и на 
всяка друга информация трябва да отразява 
точно и пълно съдържанието на оригинала.
 (3) Изискванията за предоставяне на 
информацията и документите по този член 
се прилагат и при всяка тяхна последваща 
промяна и актуализация.
Чл. 132. (1) Колективна инвестиционна 
схема с произход от друга държава членка 
публикува по подходящ начин информация 
за емисионната стойност и цената на обратно 
изкупуване на дяловете си на територията на 
Република България с честота, определена в 
законите, подзаконовите нормативни актове 
и административните актове в държавата 
членка по произход. 
(2) Колективната инвестиционна схема 
уведомява комисията за честотата и начина, 
по който публикува информацията по ал. 1.
Чл. 133. Колективна инвестиционна схе­
ма с произход от друга държава членка при 
извършване на дейност на територията на 
Република България може да използва същото 
позоваване на правната форма („инвестици­
онно дружество“ или „договорен (взаимен) 
фонд“), което използва в държавата членка 
по произход.
Чл. 134. (1) Контролът за спазване изис­
кванията на чл. 130 – 132, както и на зако­
ните, подзаконовите нормативни актове и 
административните актове, които са извън 
приложното поле на Директива 2009/65/ЕО 
и са приложими към дейността на колектив­
на инвестиционна схема с произход от друга 
държава членка на територията на Република 
България, се осъществява от комисията.
(2) Когато са налице достатъчно данни, 
уличаващи за нарушение на задълженията 
на колективна инвестиционна схема с про­
изход от друга държава членка, произтичащи 
от разпоредбите на Директива 2009/65/ЕО, 
контролът за спазването на които не е от 
компетентността на комисията, комисията 
уведомява компетентния орган на държавата 
членка по произход на схемата.
(3) В случай че мерките, предприети от 
компетентния орган на държавата членка по 
произход, са недостатъчни, неподходящи или 
ненавременни, поради което всяко послед­
ващо предлагане на дялове на колективната 
инвестиционна схема застрашава или уврежда 
интересите на инвеститорите в Република 
България, комисията може да предприеме 
едно от следните действия: